|  |  |
| --- | --- |
|  | |
| Grænseflade til indberetning af hændelser fra forberedende aktiviteter til Ungedatabasen | |
| Dato:  30. august 2018 | |
| Version | Status |
| 1.4 | Gældende fra den 30. august 2018 |
| Ansvarlig  Jørgen Bloch Vejbæk | |

Ændringshistorik

|  |  |  |
| --- | --- | --- |
| Version | Kapitel/afsnit | Beskrivelse |
| 1.1 | Kapitel 6 | Tilføjelse af Modtager XML felt. |
| 1.2 | Forsiden, 6.2 og kapitel 7 | Datoen for, hvornår beskrivelsen er gældende er ændret.  Klassetype og klassenavn er ikke påkrævede felter.  ValideringsSvarOgAdvis er opdateret med yderligere søgefelter. |
| 1.3 | Kap. 7.1 | Beskrivelse af parameter SidstHentet er ændret. |
| 1.4 | Kap. 6.2 | 12. klassetrin kan indberettes.  Nye klassetyper. |

Indhold

[1 Indledning 4](#_Toc484089381)

[2 Hvem skal indberette? 4](#_Toc484089382)

[3 Hvilke personer skal indberetningen omfatte? 5](#_Toc484089383)

[4 Hvornår skal der indberettes? 5](#_Toc484089384)

[5 Hvilke oplysninger skal indberettes? 5](#_Toc484089385)

[6 WS ForberedendeForløb 6](#_Toc484089386)

[6.1 Struktur 6](#_Toc484089387)

[6.2 Tabel ”Indberetning” 6](#_Toc484089388)

[6.3 Tabel ”UddannelsesinstitutionKontakt” 12](#_Toc484089389)

[6.4 Tabel ”ElevKontakt” 12](#_Toc484089390)

[6.5 Tabel ”Modtager” 12](#_Toc484089391)

[6.6 Tabel ”IndberetningSvar” 13](#_Toc484089392)

[7 WS ValideringsSvarOgAdvis 13](#_Toc484089393)

[7.1 Hent 14](#_Toc484089394)

[7.2 HentSvar 14](#_Toc484089395)

[7.2.1 Valideringssvar 16](#_Toc484089396)

[7.2.2 Adviser 16](#_Toc484089397)

[8 Fejlkoder 17](#_Toc484089398)

[8.1 Fejlkoder i forbindelse med validering 17](#_Toc484089399)

[8.2 Fejlkoder i forbindelse med behandling af indberetningen 20](#_Toc484089400)

[9 Endpoints til testmiljø 21](#_Toc484089401)

# Indledning

Ifølge Vejledningsloven skal de kommunale uddannelsesvejledninger (Ungdommens Uddannelsesvejledning – UU) opsøge og vejlede alle unge, der ikke er i gang med eller har gennemført en ungdomsuddannelse eller en videregående uddannelse, indtil de fylder 25 år.

Endvidere skal jobcentre ifølge kontanthjælpsreformen administrere, at unge under 30 år uden uddannelse skal have uddannelseshjælp i stedet for kontanthjælp.

Til dette formål har relevante uddannelsesinstitutioner pligt til at indberette oplysninger om unges uddannelsesforløb til Ungedatabasen (UDB), som drives af Styrelsen for It og Læring (STIL).

UDB videresender oplysningerne til UU og jobcentre via Styrelsen for Arbejdsmarked og Rekruttering (STAR). Derudover anvender STIL oplysningerne til statistiske formål.

Indberetninger til UDB sker fra institutionernes studieadministrative systemer via webservices udstillet på STIL's integrationsplatform. Platformen formidler også svar fra UDB vedrørende indberetningerne til de studieadministrative systemer. Det betyder, at de studieadministrative systemer skal have funktioner, som understøtter denne dataudveksling. Såfremt institutionen skifter administrativt system eller fusionerer, skal dette meddeles til STIL.

Dette dokument beskriver strukturen for de oplysninger, som uddannelsesinstitutionerne og UU skal indberette til UDB og som de kan afhente af valideringsvar.

# Hvem skal indberette?

Uddannelsesinstitutioner, som varetager undervisning, der betegnes som en forberedende aktivitet skal indberette, dvs. 10.-13. skoleår, EUD 10, 20-20 ordning, forløb på daghøjskole, højskole, produktionsskole, frie fagskoler, danskuddannelse samt aktiviteter aftalt med UU-center[[1]](#footnote-1).

Indberetning af enkelte forberedende forløb kan undtagelsesvis også modtages i grænsefladen for grundskoleforløb. Dette gælder 10.-13. skoleår.

Desuden kan indberetning af EUD10 og 20-20 ordning ved overgang til EUD undtagelsesvis også modtages i grænsefladen for ungdomsuddannelser, såfremt der benyttes CØSA-formål til at angive uddannelsesaktiviteten.

Skulle institutionen have afdelinger, så er det den relevante institutionsafdeling, hvor den unge modtager undervisning, som skal forestå indberetningen via institutionsnummeret. Institutionsafdelingen skal være oprettet i Undervisningsministeriets [Institutionsregister](http://statweb.uni-c.dk/instregv2/Default.aspx?AspxAutoDetectCookieSupport=1). Hvis institutionen kun har et hovednummer (den juridiske institution), skal indberetningen foretages via dette hovednummer.

# Hvilke personer skal indberetningen omfatte?

Vejledningsloven omhandler alle unge fra 15 til og med 29 år, og det er således uddannelsesinstitutionernes pligt at indberette om ændringer i disse unges uddannelsesforløb.

Indberetningerne skal vedrøre forløb, som har en varighed på mindst 3 måneder. Det betyder, at uddannelsesinstitutionen ikke skal indberette for fx brobygningselever (9-10. klasse elever i et kortvarigt brobygningsforløb på fx et gymnasium) eller for eksamenstilmeldte, som ikke er tilmeldt undervisning. Derimod skal uddannelsesinstitutionen indberette for selvstuderende, som er tilmeldt undervisning.

# Hvornår skal der indberettes?

Der skal ske indberetning, når der er en ændring i den unges uddannelsesforløb. Dvs., når den unge bliver optaget, er i risiko for frafald, afbryder eller gennemfører aktiviteten. Disse ændringer betragtes som hændelser, der skal indberettes til UDB.

Indberetningerne skal foretages dagligt og uden unødig forsinkelse.

Ved optagelse ønskes hændelsen dog tidligst indberettet 3 måneder før påbegyndelse af uddannelsesforløb, såfremt kildeleverandøren har mulighed for at justere afsendelsen af indberetningen.

# Hvilke oplysninger skal indberettes?

Indberetningen omfatter ændring i den unges uddannelsesforløb hos institutionen. Det gælder:

* Optagelse på en forberedende aktivitet (fx 10. klasse eller et forløb på en produktionsskole, forudsat den unge er fyldt 15 år).
* Afbrud af den forberedende aktivitet
* Gennemførelse af det forberedende aktivitetsforløb
* I de tilfælde, hvor der er tale om risiko for frafald, inddrages UU direkte på initiativ af uddannelsesinstitutionen. Der angives om risiko for frafald ved en markering i indberetningen, hvilket skal ses som et øjebliksbillede af den unges forhold. Den unge opfattes fortsat som i gang med uddannelsen. Dvs., at status for den unges uddannelsesforløb fortsat er Optaget.

Indberetningen skal blandt andet indeholde følgende oplysninger:

* Personidentifikation
  + CPR-nummer
* Uddannelseskoder (forberedende aktivitetskode) eller oplysning om klassetrin
* Institutionsnummer

Bemærk, at det er væsentligt, at hændelserne sendes fra den enkelte institution til UDB i den rækkefølge, de registreres.

# WS ForberedendeForløb

Indberetning af forberedende aktivitetsforløb sker ved kald fra det administrative system (datakilden) til en webservice udstillet på integrationsplatformen. Afhængig af opsætningen af det administrative system skal enten den enkelte uddannelsesinstitution eller leverandøren af kildesystemet forinden indgå en tilslutningsaftale med STIL. Ved hvert kald bliver den kaldende part autentificeret og autoriseret inden viderestilling til UDB. Information om tilslutning til integrationsplatformen findes på viden.stil.dk.

## Struktur

Den overordnede struktur i xml’en fremgår af nedenstående figur.



Figur : XML struktur for Indberetning af forberedende forløb

## Tabel ”Indberetning”

Indberetning indeholder alle data om hændelsen i det forberedende forløb. Hændelser indberettes enkeltvis.

| **Felt** | **Type** | **Krævet** | **Lovlige værdier** | **Beskrivelse** |
| --- | --- | --- | --- | --- |
| CPRNr | Integer (10) | Ja | Skal kunne findes i CPR-registeret | CPR-nummeret på den unge, som indberetningen vedrører.  Den unge skal have bopælsadresse i Danmark. |
| HaendelseNummer | String | Nej |  | Unik id på indberetningen, såfremt indberetningen ikke fejler.  (Hændelsesnummeret indgår i valideringssvaret til datakilden og ved underretning til dataaftager).  Hændelsesnummeret skal indberettes ved annullering. |
| ForloebId | String | Nej | Se note 1. | Unik id for forløbet. Et forløb defineres ved samme kombination af CPR-nummer, hovedinstitution og CØSA-formål. ForløbId’et skal sendes med, hvis hændelsen omhandler et allerede igangsat forløb. |
| InstitutionNummer | Integer(6) | Ja | Skal kunne genfindes i institutionsregisteret | Afdeling hvor undervisningen eller aktiviteten administreres.  UDB anvender værdien fra institutionsregisteret. |
| HaendelseDato | DateTime | Ja | yyyy-mm-dd hh:mm\_ss.sssssss | Dato, hvor hændelsen indtræffer. Fx startdato på en uddannelse ved optagelse, datoen for afbrud af uddannelse, gennemførelse eller dato for risiko for frafald. |
| Status | Integer(2) | Ja | Se note 3. | En kode, som beskriver status for den unges uddannelsesforløb  (optaget, afbrud og gennemført) |
| AfbrudsaarsagsKode | Integer(2) | Nej, men ja vedstatus Afbrud | Skal kunne genfindes i kodetabel for Afbrudsårsagskoder.  Se note 2. | Kode for årsagen til afbruddet af forløbet eller aktiviteten. Feltet skal udfyldes, hvis den indberettede status er afbrud. |
| KildeLeverandoer | Varchar (20) | Ja |  | En betegnelse, der identificerer kildeleverandørens system. |
| KlasseTrin | Integer (2) | Nej | Se note 4. | Angivelse af klassetrin i grundskoleforløbet (00-11 klasse).  Bemærk, enten Forberedende aktivitetskode eller Klassetrin skal være udfyldt. |
| KlasseType | Integer (2) | Nej | Se note 5. | Normalklasse eller specialklasse |
| KlasseNavn | String (30) | Nej | Fx ”Mariehønen” eller ”9B” | Navn på klassen tildelt af institutionen |
| Elevtrin | Integer (2) | Nej | Se note 4. | Den unges individuelle niveau målt i klassetrin 00-11 |
| Annullering | Boolean | Nej | False = nej  True = ja | Markering af, at en tidligere indberetning skal annulleres (fejl-indberetning).  Annullering af en indberetning kræver, at hændelsesnummer og CPR-nummer udfyldes med værdier fra den indberetning, som skal annulleres. |
| ForberedendeAktivitetsKode | String (4) | Nej |  | Kode fra kodesæt til forberedende forløb.  Bemærk, enten Forberedende aktivitetskode eller Klassetrin skal være udfyldt.  Kodesættet ses viden.stil.dk. |
| Registreringstid | DateTime | Ja | yyyy-mm-dd hh:mm\_ss.sssssss | Tidspunkt for registrering af tilstanden eller ændringen i kildesystemet. |
| FrafaldstruetMarkering | Boolean | Nej | True = Frafaldstruet  False = Ikke frafaldstruet | Markering af risiko for frafald. Markeringen anvendes, når den unge vurderes at være frafaldstruet. Markering kræver, at Status er Optaget.  Nærmere beskrivelse af, hvornår en ung vurderes at være frafaldstruet ses af Ungedatabasevejledningen på viden.stil.dk. |
| FrafaldstruetIfoelgeUUcenter | Boolean | Nej | False = Nej  True = Ja | Ifølge UU-centrets informationer er den ungefrafaldstruet. Feltet anvendes, når UU-centeret mener, at der mangler en indberetning om risiko for frafald fra en anden datakilde (uddannelsesinstitution).  Indberetningen medfører et advis til uddannelsesinstitutionen, hvor den unges forløb er registreret.  Feltet anvendes ikke til UU-centrets egne aktiviteter. |
| AfbrudIfoelgeUUcenter | Boolean | Nej | False= nej  True = ja | Ifølge UU-centrets informationer har den unge afbrudt sit uddannelsesforløb. Feltet anvendes, når UU-centeret mener, at der mangler et afbrud fra en anden datakilde (uddannelsesinstitution). Der skal indberettes tilhørende afbrudsårsag.  Indberetningen medfører et advis til uddannelsesinstitutionen, hvor den unges forløb er registreret.  Feltet anvendes ikke ved UU-centrets egne aktiviteter. |
| UdddannelsesinstitutionKontakt | (XML element) | Nej |  |  |
| ElevKontakt | (XML element) | Nej |  |  |
| Modtager | (XML element) | Ja |  |  |

**Note 1: ForloebId**

Et forløbId sammenkæder flere indberetninger om samme uddannelse til et samlet forløb for den unge. På den måde skabes der en relation i UDB fra optaget til afbrudt eller gennemført.

UDB opretter forløbId’et, når den første hændelse for en kombination af CPR-nummer, hovedinstitutionsnummer og uddannelseskode modtages. ForløbId’et vil nu være det samme for alle de indberetninger, datakilden skal sende, som relaterer sig til dette forløb, indtil den unge afbryder eller gennemfører. Heraf følger, at der ikek skal være et ForløbId i den første indberetning med status ’Optaget’.

Efter datakilden har sendt enten afbrud eller gennemførelse, og dette ikke skal annulleres, skal datakilden ikke indberette forløbId’et, hvis den unge optages på samme uddannelse og hovedinstitution igen (typisk efter afbrud). UDB vil i disse situationer danne et nyt forløbId til datakilden. ForløbId’et tælles op til en højere værdi.

Bemærk, at UDB sletter et indberettet forløbId, hvis indberetningen ikke passer til det pågældende forløb. I så fald danner UDB et nyt forløbId, som vil blive returneret i valideringssvaret til datakilden.

**Note 2: Afbrudsaarsagskode**

De værdier, der kan modtages i UDB, er vist herunder. Det inkluderer koder, som kan være tilegnet andre uddannelsesområder.

|  |  |  |
| --- | --- | --- |
| **AfbrudsaarsagsKode** | **Betegnelse** | **Forklaring** |
| 1 | Uddannelsen ikke påbegyndt | Den unge dukkede ikke op ved studiestart. |
| 2 | Fravær | Den unge er blevet bortvist pga. for meget fravær |
| 3 | Pga. sygdom | Den unge har måttet opgive uddannelsen pga. sygdom |
| 4 | Faglige krav | Den unge har vist sig ude af stand til at klare uddannelsens faglige krav. |
| 5 | Ændret uddannelse | Den unge har skiftet uddannelse men forsætter på hovedskole |
| 6 | Skiftet hovedskole | Den unge har skiftet hovedskole (altså ikke afdelingsskift), men fortsætter i samme uddannelse |
| 7 | Skiftet hovedskole og ændret uddannelse | Den unge har både skiftet hovedskole og uddannelse |
| 8 | Andet | Årsag, som ikke er dækket af øvrige årsager.  Fx - den unge har udmeldt sig – den unge har påbegyndt fuldtidsarbejde |
| 9 | Ukendt/Ikke oplyst | Ingen kontakt til den unge |
| 10 | Død |  |
| 11 | Uddannelsesaftale ophævet | En uddannelsesaftale ophæves i henhold til lov om erhvervsuddannelser |
| 12 | Gennemført GF2, fortsætter ej | Afbrudt erhvervsuddannelse efter gennemført GF1 (fortsætter ikke GF2) |
| 13 | Ikke bestået afsluttende eksamen | Den unge har fulgt uddannelsesforløbet, men består ikke eksamen |

**Note 3: Status**

|  |  |  |
| --- | --- | --- |
| **Værdi** | **Betegnelse for status** | **Beskrivelse** |
| 1 | Optaget | Den unge optages på et uddannelsesforløb. Hvis der er risiko for, at den unge afbryder uddannelsesforløbet, anvendes status Optaget også for denne indberetning. |
| 2 | Afbrudt | Den unge har afbrudt sit uddannelsesforløb. |
| 3 | Gennemført | Den unge har gennemført sit uddannelsesforløb. |

**Note 4: KlasseTrin**

00 = niveau 0

01 = niveau 1

02 = niveau 2

03 = niveau 3

04 = niveau 4

05 = niveau 5

06 = niveau 6

07 = niveau 7

08 = niveau 8

09 = niveau 9

10 = niveau 10

11 = niveau 11

12 = niveau 12

**Note 5: Klassetype**

40 = Normalklasse, fuld årgangsdelt (samme koder ved indberetning til DS)

41 = Normalklasse, ikke fuldt årgangsdelt

45 = EUD 10 – Erhvervsrettet 10. klasses forløb

46 = 20/20 – Kombineret 10.klasse og erhvervsskole

50 = Specialklasse

55 = Klasse for ældre tosprogede elever

71 = Klasser for privatister/enkeltfagskursister

## Tabel ”UddannelsesinstitutionKontakt”

UddannelsesinstitutionKontakt indeholder kontaktoplysninger for den relevante uddannelsesinstitution.

| **Felt** | **Type** | **Krævet** | **Lovlige værdier** | **Beskrivelse** |
| --- | --- | --- | --- | --- |
| Navn | String (500) | Nej |  | Kontaktpersonen på institutionen, hvis der indberettes risiko for frafald: navn på person |
| Telefon | Integer (10) | Nej |  | Kontaktpersonen på institutionen, hvis der indberettes risiko for frafald: telefon nummer på person |
| Email | String (50) | Nej |  | Kontaktpersonen på institutionen, hvis der indberettes risiko for frafald: e-mail på person |

## Tabel ”ElevKontakt”

ElevKontakt indeholder kontaktoplysninger for den unge.

| **Felt** | **Type** | **Krævet** | **Lovlige værdier** | **Beskrivelse** |
| --- | --- | --- | --- | --- |
| Telefon | Integer (10) | Nej |  | Den unges telefonnummer. |
| Email | String | Nej |  | Den unges mailadresse. |

## Tabel ”Modtager”

Modtager indeholder information om det eksterne system, der anvender servicen.

| **Felt** | **Type** | **Krævet** | **Lovlige værdier** | **Beskrivelse** |
| --- | --- | --- | --- | --- |
| ModtagerSystemID | String | Ja |  | En streng, som udpeger det eksterne system – dvs. navnet på systemet. |
| ModtagerSystemTransaktionsID | String | Ja |  | En streng (fx et UUID el .lign.) som udpeger hvorfra i det kaldende system, de indsendte oplysninger stammer. |

## Tabel ”IndberetningSvar”

Ved indberetning returnerer webservicen følgende synkrone svar, såfremt der ikke opstår fejl i schemavalideringen i STIL's integrationsplatform.

| **Felt** | **Type** | **Krævet** | **Lovlige værdier** | **Beskrivelse** |
| --- | --- | --- | --- | --- |
| HaendelseNummer | String | Ja |  | Unik ident, der identificerer indberetningen i UDB. |

Hvis der opstår fejl i schemavalideringen, sender STIL's integrationsplatform en fejlbesked. Information om dette findes på viden.stil.dk.

# WS ValideringsSvarOgAdvis

Denne webservice anvendes til at hente resultatet af valideringen af indberetninger. Servicen returnerer valideringssvar tilhørende den enkelte datakilde (uddannelsesinstitution).

Det forventes, at webservicen generelt kaldes uden brug af søgeparametre, da Ungedatabasen således vil returnere alle de valideringssvar, der ikke tidligere er sendt til datakilden.

I de tilfælde hvor man ønsker at styre, hvilke indberetninger der hentes valideringssvar for, er det muligt at angive et specifikt hændelsesnummer.

Man kan også spørge på alle valideringssvar for hændelsesnumre, der er lig med eller større end et angivet hændelsesnummer. Denne mulighed forventes kun at blive anvendt i situationer, hvor datakilden ønsker at hente en større mængde af historiske valideringssvar eksempelvis ved systemfejl eller datatab.

Webservicen er udstillet på integrationsplatformen (IP-ung).

## Hent

Den overordnede struktur i xml’en fremgår af nedenstående figur.

Figur 2: XML struktur for afhentning

Hent indeholder søgeparametre til at afgrænse hvilke valideringssvar, der hentes.

| **Felt** | **Type** | **Krævet** | **Lovlige værdier** | **Beskrivelse** |
| --- | --- | --- | --- | --- |
| SidstHentet | DateTime | Nej | yyyy-mm-ddThh:mm.ss | Timestamp for afhentning af fejl og advis.  Når der er skrevet et tidspunkt i feltet returneres alle fejl og advis der enten ikke er afhentet tidligere eller er afhentet efter dette tidspunkt. |
| FraHaendelseNummer | String | Nej |  | Der returneres valideringssvar og adviseringer for indberetninger med det angivne hændelsesnummer og derover. Angiv derfor det mindste hændelsesnummer, der ønskes information om. Der returneres samtidig uafhentede adviseringer. |
| HaendelseNummer | String | Nej |  | Der returneres valideringssvar for indberetninger med dette hændelsesnummer. Der returneres samtidig uafhentede adviseringer. |
| Modtager (XML element) |  | Ja |  | Modtagerfeltet skal indeholde information om det eksterne system, der anvender webservicen.  Se afsnit 6.5 Tabel ”Modtager”**Fejl! Henvisningskilde ikke fundet.**. |

## HentSvar

Den overordnede struktur i xml’en fremgår af nedenstående figur.



Figur 3: XML struktur for afhentning af valideringssvar og adviseringer

HentSvar returnerer valideringssvar til datakildens administrative system for alle de indberetninger, som datakilden endnu ikke har afhentet, såfremt der ikke angives særlige søgeparametre. Ungedatabasen konfigureres til at returnere svar for 99 indberetninger, men dette kan ændres. Hvis der således findes flere svar, returneres de tidligste med markering om, at der findes flere. Herefter kan datakilden kalde igen og få de resterende.

Valideringssvarene sorteres efter hændelsesnummer, og leveres med det laveste nummer først (sorteret efter CPR-nummer).

| **Felt** | **Type** | **Krævet** | **Lovlige værdier** | **Beskrivelse** |
| --- | --- | --- | --- | --- |
| FindesFlereHaendelser | Boolean | Ja | True = Ja der findes flere hændelser, og der bør spørges igen for at få de resterende.  False = Nej. Alle hændelser er returneret. | Markering af om der findes flere svar end dem, der er returneret i det aktuelle svar.  Når datakilden modtager besked om, at der findes flere svar, er det hensigten, at der spørges igen på de resterende. |
| HoejesteHaendelseNummer | String | Nej |  | Indeholder det højeste hændelsesnummer, der er returneret i et svar.  Hvis der er angivet en markering af, at der findes flere hændelser, kan kaldet gentages med denne værdi i Hændelsesnummer, hvilket vil give de efterfølgende valideringssvar. |
| Valideringssvar | XML element | Nej |  | Indeholder kvittering og eventuelle fejl efter endt behandling af indberetningen. |
| Adviser | XML element | Nej |  | Indeholder en advis og en advistekst. |

### 

### Valideringssvar

Valideringssvar indeholder enten en fejlstruktur eller en kvitteringsstruktur.

|  |  |  |  |
| --- | --- | --- | --- |
| **Felt** | **Type** | **Krævet** | **Kommentar** |
| HaendelseNummer | String | Ja | Et hændelsesnummer dannet af UDB |
| Fejl | XML element | Nej | Indeholder eventuelle konkrete fejl som følge af behandlingen i UDB. |
| Kvittering | XML element | Nej | Indeholder oplysning om hændelsen, hvis den er oprettet. |

### 

**Fejl**

Fejl indeholder de konkrete fejl, som er konstateret i løbet af behandlingen.

|  |  |  |  |
| --- | --- | --- | --- |
| **Felt** | **Type** | **Krævet** | **Kommentar** |
| Fejlkode | Integer (10) | Ja | En entydig identifikation af fejltypen i UDB. |
| Fejltekst | String | Ja | Beskrivelse af fejlen. |

**Kvittering**

|  |  |  |  |
| --- | --- | --- | --- |
| **Felt** | **Type** | **Krævet** | **Kommentar** |
| ForloebId | String | Ja | Entydig identifikation af forløbet, som hændelsen der er oprettet ud fra indberetningen er blevet tilknyttet i UDB. |

### Adviser

Adviser indeholder et hændelsesnummer og forløbId til identifikation af en ung, der er registreret som frafaldstruet eller med afbrud ifølge et UU center. Adviseringen om risiko for frafald (frafaldstruet) sendes for, at institutionen kan tage handling på at fastholde den unge i uddannelse.

|  |  |  |  |
| --- | --- | --- | --- |
| **Felt** | **Type** | **Krævet** | **Kommentar** |
| HaendelseNummer | String | Ja | HændelsesNummer fra UDB på den seneste ’Optaget’ hændelse modtaget fra uddannelsesinstitutionen. |
| ForloebId | String | Ja | Forløbsidenten for det forløb, der adviseres omkring. |
| Advis | XML element | Ja |  |

**Advis**

Et advis indeholder en daviskode og en advistekst, og er en orientering til institutionen.

|  |  |  |  |
| --- | --- | --- | --- |
| **Felt** | **Type** | **Krævet** | **Kommentar** |
| AdvisKode | Integer (10) | Ja | En kode, der identificerer advistypen. Enten FrafaldstruetIfoelgeUUcenter eller AfbrudIfoelgeUUcenter. |
| AdvisTekst | String | Ja | En tekst, der beskriver, hvorfor institutionen adviseres. |

# Fejlkoder

Der oprettes ikke hændelser ved hårde fejl. Disse indberetninger afvises. Der vil således være behov for at gensende indberetninger, hvis det ud fra fejlbeskeden vises at være relevant.

Der dannes hændelser for indberetninger med bløde fejl, men der returneres en fejlbesked, da det antages, at der er uregelmæssigheder ved indberetningen.

Herunder er de mulige fejlkoder vist.

## Fejlkoder i forbindelse med validering

| **Fejlnr.** | **Relateret attribut** | **Fejltekst** | **Forklaring** | **Blød fejl: B Hård fejl: H** |
| --- | --- | --- | --- | --- |
| 1 | Annullering | Annullering ugyldig, hændelsesnummer og CPR-nummer ikke fundet | Det er ikke muligt at finde det angivne hændelsesnummer og CPR-nummer, som skal annulleres. | H |
| 2 | Uddannelseskoder | Ugyldig uddannelseskode eller aktivitetskode | Kode for en af værdierne: Klassetrin, CØSA-formål, Jobcenter aktivitetstype, Jobcenter aktivitetskode, Aktivitetsgruppekode, SU uddannelseskode, PKAT (Etat kode) eller Forberedende aktivitetskode er ikke i liste over gyldige værdier. | H |
| 3 | Afbrudsårsagskode | Ugyldig afbrudsårsagskode | Kun årsagskoder iht. myndighedskrav er gyldig for indberetning. | H |
| 5 | Institutionsnummer | Ukendt institutionsnummer | Institutionsnummeret findes ikke i Institutionsregisteret | H |
| 6 | Hændelsesdato | Hændelsesdatoen må ikke fremdateres | Hændelsesdatoen for gennemførsel/afbrud må ikke ligge efter registreringstiden for hændelsen. | H |
| 7 | Afbrudsårsagskode | Afbrudsårsagskode skal angives ved afbrud | Der skal angives en gyldig afbrudsårsag, når en ung afbryder sin uddannelse. Afbrudsårsag skal også være angivet ved markering af 'Afbrud ifløge UU-center'. | H |
| 8 | Afbrudsårsagskode | Afbrudsårsag angives kun ved afbrud | Afbrudsårsag kan ikke angives ved andre former for indberetninger end afbrud og 'Afbrud ifølge UU-center'. | H |
| 10 | ForloebId | ForløbsId mangler | Ved 'Afbrud ifølge UU-center' eller 'Risiko for frafald ifølge UU-center' skal der medsendes identifikation af det forløb, UU-centret mener er berørt. | H |
| 14 | CPR-nummer | Den unge findes ikke i UDB | Der skal kun indberettes for unge med bopæl i Danmark. CPR nummeret kan ikke genfindes i UDB i relation til en aktiv ung bosiddende i Danmark. | H |
| 15 | CPR-nummer | Aldersgrænse overskredet | Aldersgrænsen er overskredet. Den unge skal være fyldt 15 år og være under 30 år. | H |
| 16 | Status | Ugyldig statuskode | Kun status iht. liste i grænsefladebeskrivelsen er gyldig for indberetningen. | H |
| 30 | Kildeleverandør | Datakildebetegnelse format ikke gyldigt | Betegnelsen for kildekoden kendes ikke i UDB. | H |
| 62 | Dublet | Dublet | Der er registreret en indberetning, hvor følgende er identisk: CPR-nummer Institutionsnummer Uddannelseskode Hændelsesdato Status Speciale (hvis udfyldt). Registreringstiderne er ikke nødvendigvis identiske. Ved samtidig afbrud og gentilmelding på samme uddannelse, skal afbruddet registreres først. | H |
| 209 | Uddannelsesinstitutionkontaktnavn | Kontaktpersonnavn mangler | Kontaktpersonoplysninger er angivet, men mangler navn på kontakten. | B |
| 101 |  | exeption - UDB | Intern fejl i UDB | H |

## Fejlkoder i forbindelse med behandling af indberetningen

| **Fejlnr.** | **Relateret attribut** | **Fejltekst** | **Forklaring** | **Blød fejl: B Hård fejl: H** |
| --- | --- | --- | --- | --- |
| 12 | ForloebId | ForloebId er krævet og skal matche registreringer | Forløbsidenten på indberetningen peger på et forløb, der ikke matcher indberetningen for så vidt angår CPR-nummer, hovedinstitution eller uddannelseskode. Det er krævet for indberetninger om risiko for frafald og afbrud fra UU-centre. | H |
| 75 | ForloebId | Optag efter gennemført uddannelse ikke mulig | Uddannelsen er allerede gennemført. Dermed er indberetningen om optagelse afvist. Kræver annullering af hændelse for gennemført uddannelse inden anden status kan indberettes. Fejlen benyttes hvis hændelsen ikke er historisk. | H |
| 213 | ForloebId | Nyt forløbid anvendt, da det indberettede forløbid ikke matcher et forløb på den unge | Forløbsidenten på indberetningen peger på et forløb, der ikke matcher indberetningen for så vidt angår CPR-nummer, hovedinstitution eller uddannelseskode, men der er ikke er krav om forløbsident på denne indberetning. Der tildeles et nyt forløbsId | B |
| 257 | ForloebId | Forløb mangler optag | Der forventes et Optag, før der modtages et afbrud eller gennemførelse. | B |
| 264 | ForloebId | Der findes tidligere indberetning om afbrud ifølge UU | Der er tidligere registreret afbrud ifølge UU-center | B |
| 265 | ForloebId | Der findes tidligere indberetning om afbrud, som bør annulleres | Der er tidligere registreret afbrud for forløbet. Afbruddet bør annulleres, hvis denne indberetning er korrekt | B |
| 272 | ForloebId | Optag eller afbrud indberettet efter indberetning af gennemført forløb | Der er tidligere registreret at forløbet er gennemført, hvilket harmonerer dårligt med, at der nu indberettes optag/afbrud | B |
| 273 | ForloebId | Der er tidligere indberettet hændelse med senere registreringstid og eller hændelsesdato | Der er tidligere indberettet hændelse på forløbet med senere registreringstid og/eller hændelsesdato | B |

Det bemærkes, at formattjek foretages i integrationsplatformen og kan resultere i fejl 400.

Hårde fejl angives med numre op til 199.

Bløde fejl angives med numre fra 200.

# Endpoints til testmiljø

https://ws01.ung.stil.dk/services/ForberedendeForloeb/?wsdl

https://ws01.ung.stil.dk/services/ValideringsSvarOgAdvis/?wsdl

1. Listen over uddannelsesforløb findes i den tilhørende vejledning (se viden.stil.dk). [↑](#footnote-ref-1)